Борис Младенов-Young
От слънце и от въздух чист лишен…

chitanka.info

От слънце и от въздух чист лишен,

докато птици пееха в простора,

прекарвах в болницата своя ден —

лекувах осем часа болни хора.

Прибирах се във къщи уморен,

да търся там почивка и отмора,

но сутрин пак, на дълг хуманен в плен,

се връщах с болестите да се боря.

А колко бурни нощи стоешком

дежурех, без да съм подвил колена

и после продължавах дневна смена!…

Там в болницата, моят втори дом,

животът ми почти наполовина

без близките ми с болните премина!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.